Bár Ukrajna Eurovíziós válogatója ezúttal sem volt botrányoktól mentes, 2011. február 26-án Mika Newton nyerte meg az Angel "(magyarul: Angyal)" című dalával a nemzeti döntőt, ám győzelme után csalással gyanúsították meg. Az ukrán közszolgálati televízió "(Persij Kanal)" ezért egy újabb nemzeti döntőt rendezett volna az első döntő dobogósaival, Mikával, Zlata Ognevich-csel és Jamalával, azonban a második és a harmadik helyezett is visszalépett a versenyzéstől, nem szerették volna, hogy ezúttal ők keveredjenek gyanúba. Így végül mégiscsak ő képviselte Ukrajnát a 2011-es Eurovíziós Dalfesztiválon Düsseldorfban, ahol Kseniya Simonova homokművésszel, egy 2009-es ukrán tehetségkutató győztesével lépett fel, ahol a döntőben a negyedik helyen végeztek Svédország, Olaszország és a győztes Azerbajdzsán mögött. Érdekesség, hogy az ezévi ukrán válogató már említett második és harmadik helyezettje a következő években kijutott a dalfesztiválra: Zlata 2013-ban a harmadik helyen végzett, míg Jamalának köszönhetően 2016-nan Ukrajna másodszor nyerte meg a dalfesztivált.